**ธงชาติสาธารณรัฐแห่งสหภาพพม่า** มีลักษณะเป็นธงสามสีรูปสี่เหลี่ยมผืนผ้า ภายในแบ่งตามแนวนอน ความกว้างเท่ากัน พื้นสีเหลือง สีเขียว และสีแดง เรียงตามลำดับจากบนลงล่าง กลางธงมีรูปดาวห้าแฉกสีขาวขนาดใหญ่ ธงนี้ได้เริ่มชักขึ้นครั้งแรกเมื่อวันที่ 21 ตุลาคม พ.ศ. 2553 ในเวลา 15.00 น. ที่กรุงเนปยีดอ และในเวลา 15.33 น. ที่อาคารศาลาว่าการนครย่างกุ้ง (อ้างอิงตามเวลาท้องถิ่น) อันเป็นเวลา 17 วัน ก่อนหน้าการเลือกตั้งทั่วไปของพม่า ซึ่งจะมีขึ้นในวันที่ 7 พฤศจิกายน ปีเดียวกัน ความหมายของสัญลักษณ์ในธงชาติประกอบด้วย สีเขียวหมายถึงสันติภาพ ความสงบ และความอุดมสมบูรณ์ของพม่า สีเหลืองหมายถึงความสามัคคี สีแดงหมายถึงความกล้าหาญ ความเข้มแข็ง เด็ดขาด ดาวสีขาวหมายถึงสหภาพอันมั่นคงเป็นเอกภาพ

แบบสีธง
-------

แบบสีมาตรฐานของธงชาติพม่าโดยประมาณตามระบบต่างๆ มีดังนี้

| ระบบสี | สีเหลือง | สีเขียว | สีแดง | สีขาว |
| --- | --- | --- | --- | --- |
| Pantone | 116 | 361 | 1788 | Safe |
| RGB | 254-203-0 | 52-178-51 | 234-40-57 | 255-255-255 |
| HTML | #FECB00 | #34B233 | #EA2839 | #FFFFFF |
| CMYK | 0, 20, 100, 0 | 71, 0, 71, 30 | 0, 83, 76, 8 | 0, 0, 0, 0 |

ประวัติ
-------

ในอดีตอาณาจักรพม่าสมัยราชวงศ์อลองพญาได้ใช้ธงพื้นขาวกลางมีรูปนกยูงเป็นธงชาติ เมื่อพม่าตกเป็นอาณานิคมของสหราชอาณาจักรโดยผนวกเข้าเป็นส่วนหนึ่งของอินเดียเมื่อปี พ.ศ. 2428 ธงชาติสหราชอาณาจักรจึงถูกชักขึ้นเหนือดินแดนพม่า เมื่อพม่าแยกเป็นอาณานิคมโดยตรงอีกแห่งหนึ่งต่างหากจากอินเดียในปี พ.ศ. 2480 รัฐบาลสหราชอาณาจักรอังกฤษจึงกำหนดให้ใช้ธงแสดงสัญชาติสีน้ำเงิน (Blue Ensign) มีตรานกยูงในวงกลมอยู่ด้านปลายธงเป็นธงประจำดินแดน ซึ่งจะต้องต้องชักคู่กับธงสหภาพอยู่เสมอ สำหรับธงผู้ว่าการแห่งพม่า เป็นรูปแบบธงสหภาพมีตรานกยูงในวงกลมอยู่กลางธง

หลังจากพม่าได้รับเอกราชจากอังกฤษในปี พ.ศ. 2491 จึงได้มีการกำหนดแบบธงชาติพม่าใหม่ ลักษณะเป็นธงสี่เหลี่ยมผืนผ้าพื้นสีแดง ที่มุมบนด้านคันธงเป็นรูปสีเหลี่ยมผืนผ้าสีน้ำเงินขนาดเล็ก ภายในพื้นสีน้ำเงินนั้นมีรูปดาวห้าแฉกสีขาว 1 ดวง ล้อมรอบด้วยดาวสีขาวดวงเล็กอีก 5 ดวง ดาวดวงใหญ่หมายถึงสหภาพพม่า ดาวดวงเล็กทั้ง 5 หมายถึงชาวพม่า ชาวไทใหญ่ ชาวกะเหรี่ยง ชาวชีน และชาวกะชีน ส่วนสีขาวนั้นหมายถึงความซื่อสัตย์ ธงนี้ได้รับการรับรองด้วยรัฐธรรมนูญแห่งสหภาพพม่า ฉบับลงวันที่ 24 กันยายน พ.ศ. 2490 และชักขึ้นเหนือแผ่นดินพม่าครั้งแรกเมื่อวันที่ 4 มกราคม พ.ศ. 2491 เวลา 4.25 น.

ต่อมาเมื่อนายพลเนวี่นได้ทำการรัฐประหารรัฐบาลแห่งสหภาพพม่า และประกาศก่อตั้งสาธารณรัฐสังคมนิยมแห่งสหภาพพม่าแทน จึงได้มีการเปลี่ยนธงชาติเมื่อวันที่ 3 มกราคม พ.ศ. 2517 ลักษณะเป็นเป็นธงสี่เหลื่ยมผืนผ้าขนาดสัดส่วนความกว้างต่อความยาวของธงเป็น 5:9, 2:3 หรือ 6:11 พื้นสีแดง ที่มุมบนด้านต้นธงเป็นรูปสี่เหลี่ยมผืนผ้าสีน้ำเงินขนาดเล็ก ภายในมีรูปช่อรวงข้าวอยู่หน้าฟันเฟือง ล้อมรอบด้วยดาวห้าแฉก 14 ดวงเป็นวงกลม รูปเหล่านี้เป็นสีขาว

สำหรับความหมายของสัญลักษณ์ในธงชาติมีดังนี้

* รูปฟันเฟืองและรวงข้าว เป็นสัญลักษณ์ในเชิงสังคมนิยม หมายถึง ชาวนาและกรรมกร
* ดาวห้าแฉก 14 ดวง หมายถึง เขตการปกครองทั้ง 14 เขตของพม่า (7 รัฐ 7 เขต)
* สีแดง หมายถึง ความกล้าหาญ
* สีขาว หมายถึง ความบริสุทธิ์
* สีน้ำเงิน หมายถึง สันติภาพและความอุดมสมบูรณ์

ธงชาติพม่าสมัยนี้เมื่อใช้ครั้งแรก หลายคนอาจสับสนระหว่างธงชาติไต้หวัน เนื่องจากมีลักษณะที่คล้ายกันมาก

การเสนอธงชาติพม่าแบบใหม่
------------------------

แบบธงชาติพม่า เสนอเมื่อ พ.ศ. 2549 (ไม่มีการใช้)
ระหว่างการประชุมสมัชชาร่างรัฐธรรมนูญของพม่า ได้มีการเสนอแบบของธงชาติพม่าใหม่เมื่อวันที่ 10 พฤศจิกายน พ.ศ. 2549 ธงนี้เป็นธงสี่เหลี่ยมผืนผ้าแบ่งพื้นธงเป็นสามส่วนเท่ากัน แถบบนสุดเป็นสีเขียว หมายถึงสันติภาพ ความสงบและความเขียวชอุ่มของดินแดนพม่า แถบกลางเป็นสีเหลือง หมายถึงความสามัคคี แถบล่างสุดเป็นสีแดง หมายถึงความกล้าหาญและความเด็ดขาด ที่มุมธงด้านคันธงมีดาวสีขาว หมายถึง สหภาพพม่าจะคงอยู่ชั่วกัลปาวสาน

การเปลี่ยนธงชาติพม่าใหม่ครั้งนี้ ได้มีการเสนอเรื่องโดยคณะกรรมาธิการชุดหนึ่ง ภายใต้การดำเนินการของสภาแห่งชาติพม่า อย่างไรก็ตาม สื่อของทางการพม่าได้กล่าวในภายหลังว่า บรรดาผู้แทนในสภาแห่งชาติพม่าได้เลิกล้มความคิดดังกล่าวแล้ว การเปลี่ยนธงชาติพม่าจึงยังไม่เกิดขึ้น

ต่อมา ในเดือนกันยายน พ.ศ. 2550 ได้มีการเสนอแบบธงชาติพม่าใหม่อีกครั้ง โดยเป็นธงสามสีรูปสี่เหลี่ยมผืนผ้า ภายในแบ่งตามแนวนอน ความกว้างเท่ากัน พื้นสีเหลือง-เขียว-แดง กลางมีรูปดาวสีขาวขนาดใหญ่ ซึ่งได้กำหนดรวมอยู่ในร่างรัฐธรรมนูญฉบับใหม่ของสหภาพพม่า เมื่อมีการรับรองร่างรัฐธรรมนูญดังกล่าว โดยการลงประชามติในเดือนพฤษภาคม พ.ศ. 2551 จึงเท่ากับว่าเป็นการยอมรับธงชาติพม่าใหม่ตามประชามตินี้ ซึ่งทั้งรัฐธรรมนูญและธงชาติใหม่ จะเริ่มบังคับใช้เมื่อมีการจัดตั้งรัฐสภาชุดแรกตามรัฐธรรมนูญใหม่ภายในปี พ.ศ. 2553 โดยธงสามสี สีเหลือง, สีเขียว, สีแดง นี้ไม่ใช่ครั้งแรกที่ใช้ธงสามสี ธงสามสีนี้ใช้ครั้งแรกในสมาคมเราชาวพม่าองค์กรของนักชาตินิยมในพม่าก่อนที่จะเป็นธงชาติพม่าในสมัย รัฐพม่าในปี พ.ศ. 2486–พ.ศ. 2488 ต่างตรงที่สมัยนั้นใช้ นกยูง เป็นตราตรงกลางธง โดยมีการเอาธงสมัยรัฐพม่ามาดัดแปลงแก้ไขใช้ดาวขาวตรงกลางธงแทน

* ธงที่ใช้ในสมัยอาณาจักรมอญ (ประมาณพุทธศตวรรษที่ 18–20)ธงที่ใช้ในสมัยอาณาจักรมอญ (ประมาณพุทธศตวรรษที่ 18–20)
* ธงที่ใช้ในสมัยราชวงศ์โกนบอง (พ.ศ. 2295–2428)ธงที่ใช้ในสมัยราชวงศ์โกนบอง (พ.ศ. 2295–2428)
* ธงสมัยบริติชราช ใช้ในฐานะจังหวัดของบริติชอินเดีย (พ.ศ. 2367–2480)ธงสมัยบริติชราช ใช้ในฐานะจังหวัดของบริติชอินเดีย (พ.ศ. 2367–2480)
* ธงพม่าสมัยอาณานิคมอังกฤษ (พ.ศ. 2482–2484, 3 มกราคม 2488–2491)ธงพม่าสมัยอาณานิคมอังกฤษ (พ.ศ. 2482–2484, 3 มกราคม 2488–2491)
* ธงพม่าสมัยเป็นอาณานิคมอังกฤษ (พ.ศ. 2484–2485)ธงพม่าสมัยเป็นอาณานิคมอังกฤษ (พ.ศ. 2484–2485)
* ธงชั่วคราวของพม่าภายใต้การยึดครองของจักรวรรดิญี่ปุ่น (พ.ศ. 2485 –2486)ธงชั่วคราวของพม่าภายใต้การยึดครองของจักรวรรดิญี่ปุ่น (พ.ศ. 2485 –2486)
* ธงรัฐพม่าสมัยสงครามโลกครั้งที่ 2 (พ.ศ. 2486–2488)ธงรัฐพม่าสมัยสงครามโลกครั้งที่ 2 (พ.ศ. 2486–2488)
* ธงแบบง่ายของรัฐพม่า (พ.ศ. 2488)ธงแบบง่ายของรัฐพม่า (พ.ศ. 2488)
* ธงสาธารณรัฐแห่งสหภาพพม่า (4 มกราคม 2491–3 มกราคม 2517)ธงสาธารณรัฐแห่งสหภาพพม่า (4 มกราคม 2491–3 มกราคม 2517)
* ธงสาธารณรัฐสังคมนิยมแห่งสหภาพพม่า (3 มกราคม 2517–18 กันยายน 2531), ธงสมัยสภาสันติภาพและการพัฒนาแห่งรัฐ (18 กันยายน 2531– 21 ตุลาคม 2553)ธงสาธารณรัฐสังคมนิยมแห่งสหภาพพม่า (3 มกราคม 2517–18 กันยายน 2531), ธงสมัยสภาสันติภาพและการพัฒนาแห่งรัฐ (18 กันยายน 2531– 21 ตุลาคม 2553)
* ธงชาติพม่า (พ.ศ. 2553 - ปัจจุบัน)ธงชาติพม่า (พ.ศ. 2553 - ปัจจุบัน)

ดูเพิ่ม
-------

* รายชื่อธงในประเทศพม่า
* ตราแผ่นดินของพม่า
* กะบามะเจ

อ้างอิง
-------

1. ↑  Burmese Flags (Myanmar) from The World Flag Database. Flags.net (2010-10-21). Retrieved on 2011-05-27.
2. ↑  Myanmar gets new flag, official name, anthem REUTRES. Thursday, October 21, 2010
3. ↑  พม่าเริ่มใช้ธงชาติใหม่แล้ว.[*ลิงก์เสีย*] สำนักข่าวไทย. 21 ตุลาคม 2553
4. ↑  Burma to Raise New Flag for First Time. เก็บถาวร 2010-10-31 ที่ เวย์แบ็กแมชชีน THE IRRAWADDY. Thursday, October 21, 2010
5. ↑  Myanmar unveils new national flag. AP. Thursday, October 21, 2010
6. ↑  Myanmar unveils new flag. เก็บถาวร 2010-10-24 ที่ เวย์แบ็กแมชชีน STRAITS TIMES. Thursday, October 21, 2010
7. ↑  New Flag Flying in Burma เก็บถาวร 2011-06-24 ที่ เวย์แบ็กแมชชีน THE IRRAWADDY. Thursday, October 21, 2010
8. ↑  Burma: historical flags; before British colonial times
9. 1 2  "Myanmar (Burma) : former flags". คลังข้อมูลเก่าเก็บจากแหล่งเดิมเมื่อ 2012-04-06. สืบค้นเมื่อ 2010-10-20.
10. ↑  "บทความจากหนังสือพิมพ์ New Light of Myanmar". คลังข้อมูลเก่าเก็บจากแหล่งเดิมเมื่อ 2007-03-04. สืบค้นเมื่อ 2007-08-15.
11. ↑  "ร่างรัฐธรรมนูญแห่งสหภาพพม่าฉบับใหม่ (ดูหน้า 190)" (PDF). คลังข้อมูลเก่าเก็บจากแหล่งเดิม (PDF)เมื่อ 2011-01-02. สืบค้นเมื่อ 2008-07-06.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ธงชาติพม่า**

* ธงชาติพม่า ที่ Flags of the World (อังกฤษ)
* ประวัติธงชาติพม่าโดยสังเขป เก็บถาวร 2012-04-06 ที่ เวย์แบ็กแมชชีน
* ประวัติธงชาติพม่า
* รัฐธรรมนูญแห่งสาธารณรัฐสหภาพพม่า ค.ศ. 2008

| * ด
* ค
* ก
ธงชาติพม่า |
| --- |
| ธงชาติ | 
* ธงชาติพม่า

 |
| ธงพระอิสริยยศ | 
* ธงผู้ว่าราชการ
* ธงประธานาธิบดี

 |
| ธงกองทัพและธงราชการ | 
* กองบัญชาการทหารสูงสุด
* กองทัพบกพม่า
* กองทัพเรือพม่า
* กองทัพอากาศพม่า
* ตำรวจพม่า

 |
| ธงในอดีต | 
* ราชวงศ์โก้นบอง
* บริติชราช
* พม่าของอังกฤษ
* รัฐพม่า
* สาธารณรัฐแห่งสหภาพพม่า
* สาธารณรัฐสังคมนิยม

 |
| ธงศาสนา | 
* ธงฉัพพรรณรังสี

 |

| * ด
* ค
* ก
ธงชาติของประเทศและธงของดินแดนในทวีปเอเชีย |
| --- |
| รัฐเอกราช | กัมพูชา  **·**  กาตาร์  **·**  เกาหลีใต้  **·**  เกาหลีเหนือ  **·**  คาซัคสถาน  **·**  คีร์กีซสถาน  **·**  คูเวต  **·**  จอร์เจียย  **·**  จอร์แดน  **·**  จีน  **·**  ญี่ปุ่น  **·**  ซาอุดีอาระเบีย  **·**  ซีเรีย  **·**  ไซปรัส  **·**  ติมอร์-เลสเต  **·**  ตุรกี  **·**  เติร์กเมนิสถาน  **·**  ทาจิกิสถาน  **·**  ไทย  **·**  เนปาล  **·**  บรูไน  **·**  บังกลาเทศ  **·**  บาห์เรน  **·**  ปากีสถาน  **·**  ปาเลสไตน์  **·**  พม่า  **·**  ฟิลิปปินส์  **·**  ภูฏาน  **·**  มองโกเลีย  **·**  มัลดีฟส์  **·**  มาเลเซีย  **·**  เยเมน  **·**  รัสเซียย  **·**  ลาว  **·**  เลบานอน  **·**  เวียดนาม  **·**  ศรีลังกา  **·**  สหรัฐอาหรับเอมิเรตส์  **·**  สิงคโปร์  **·**  อัฟกานิสถาน  **·**  อาเซอร์ไบจานย  **·**  อาร์มีเนีย  **·**  อินเดีย  **·**  อินโดนีเซีย  **·**  อิรัก  **·**  อิสราเอล  **·**  อิหร่าน  **·**  อุซเบกิสถาน  **·**  โอมาน |
| ดินแดน | ฮ่องกง  **·**  ชัมมูและกัศมีร์  **·**  เคอร์ดิสถาน  **·**  มาเก๊า  **·**  นากอร์โน-คาราบัคย  **·**  ไต้หวัน  **·**  สาธารณรัฐตุรกีแห่งไซปรัสเหนือ  **·**  อับฮาเซีย  **·**  เซาท์ออสซีเชีย |
| องค์กรกีฬา | ซีเกมส์  **·**  อาเซียนพาราเกมส์  **·**  สภาโอลิมปิกแห่งเอเชีย  **·**  สหพันธ์กีฬาเฟสปิก |
| (ย) อาจจัดให้อยู่ในทวีปยุโรป |